CV

1956-ban születtem Budapesten.

A Török Pál utcai Kisképzőbe jártam egy évet, majd Szegedre kerültem a Tömörkény István szakközép kerámia szakára, és 1974-ben érettségiztem.

A BME építészkarára jártam másfél évet, majd felvételiztem az Iparművészeti Főiskola kerámia szakára és 1982 elején diplomáztam. Mestereim Csekovszky Árpád, Segesdi György (Ő akkor tanszékvezető volt a szilikáton) és Horváth Márton (aki felkeltette az érdeklődésem a japán kerámia iránt)

A diploma megszerzése előtt már közös műhelyt hoztunk létre Nemoda Attilával, későbbi férjemmel.

Két gyerekem született.

A főiskola után a férjemmel együtt szabadúszóként próbáltunk megélni a kerámiából.

Építettünk kemencéket magunknak és másoknak. Többek közt egy gázkemencét palackos gázra.

A 90 években főleg cserépkályhákat, kandallókat terveztem és készítettem, és restaurálási munkáknál hiányzó darabokat pótoltam színhelyesen kerámiából.

Egy ideig a Péter-Pál Galériában is dolgoztam Szentendrén.

2003 óta tanítok a MOME-n szakoktatóként. 2009 óta műhelyvezetőként.

Azóta tudok elmélyültebben foglalkozni kedvenc területemmel, a távol-keleti mázakkal, fatüzes égetéssel. És volt szerencsém eljutni még Siklósra. És Kecskemétre a Nemzetközi Kerámia Stúdióba.

Több csoportos kiállításon vettem részt, de nem igen tartom számon őket. (Pest Megyei tárlatok Szentendrén, Szentendrei Keramikusok Egyesületével Malom, Zikkurát…)

Önkénteskedtem a Feldmár Intézet B terv és Tévelygők programjaiban. Most is tagja vagyok a Soteria-Menedéknek, bár mostanában nem sok időm jut az önkénteskedésre.